2. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 96 της 27/28 Απρ. 1987 (ΦΕΚ Α' 58) (Διόρθ. Σφαλμ. στο ΦΕΚ Α' 68/20  Μαΐου 1987) Ιδρυση Ειδικής Μονάδας Αντιμετώπισης Καταστροφών. Εχοντας υπόψη: 1.Τις διατάξεις: α)Των περιπτ. α, β και γ της παρ. 1 του άρθρ. 11 του Νόμ. 1481/1984 «Οργανισμός Υπουργείου Δημόσιας Τάξης» (Φ.Ε.Κ. τ.Α' 152), όπως αντικαταστάθηκε το άρθρο αυτό με την παρ. 1 του άρθρ. 1 του Νόμ. 1590/1986. β)Της παρ. 2 του άρθρ. 1 του Νόμ. 1590/1986 «Τροποποίηση διατάξεων του Νόμ. 1481/1984 «Οργανισμός Υπουργείου Δημόσιας Τάξης» και άλλες διατάξεις» (Φ.Ε.Κ. τ.Α' 49). γ)Τις διατάξεις του Π.Δ. 137/1986 «Συγκρότηση της Γενικής Γραμματείας Δημόσια Τάξης σε Υπουργείο Δημόσιας Τάξης» (Φ.Ε.Κ. τ.Α' 51). 2.Την 122/1987 γνωμοδότηση του Συμβουλίου της Επικρατείας, μετά από πρόταση του Υπουργού Δημόσια Τάξης, αποφασίζουμε: Σύσταση-Αποστολή Άρθρ.1.-1.Ιδρύεται στο Πυροσβεστικό Σώμα Υπηρεσία με την επωνυμία «Ειδική Μονάδα Αντιμετώπισης Καταστροφών» (Ε.Μ.Α.Κ.) με έδρα την Αττική. 2.Αποστολή της Ε.Μ.Α.Κ. είναι: α)Η αντιμετώπιση ειδικών πυρκαγιών, όπως Διυλιστηρίων, χώρων αποθήκευσης υγρών καυσίμων, χημικών προϊόντων, εκρηκτικών υλών, μεγάλων κτιριακών και βιομηχανικών εγκαταστάσεων. β)Αντιμετώπιση πυρκαγιών στρατιωτικών εγκαταστάσεων. «γ.Παροχή βοηθείας και η αντιμετώπιση καταστροφών από σεισμούς καθώς και η αναζήτηση εξαφανισθέντων ατόμων και ο εντοπισμός και διάσωση παγιδευμένων με ειδικά εκπαιδευμένους σκύλους». «δ.Αντιμετώπιση εκτεταμένων καταστροφών» από πλημμύρες και άλλες θεομηνίες καθώς και η αντιμετώπιση θαλασσίων λιμναίων και ποτάμιων ατυχημάτων και οι υποβρύχιες διασώσεις ανθρώπων και υλικών αγαθών που διατρέχουν κίνδυνο από τα ατυχήματα αυτά». Οι άνω περίπτ. γ' και δ', αντικαταστάθηκαν ως άνω από την παρ. 1 του άρθρ. 3 του Π.Δ. 329/9-26 Αυγ. 1993 (ΦΕΚ Α' 140) κατωτ. σελ.270,843. ε)Αντιμετώπιση μεγάλων ατυχημάτων, αεροπορικών, σιδηδρομικών και λοιπών τροχαίων ατυχημάτων που απαιτούν ειδικές γνώσεις και κατάλληλο εξοπλισμό για την αντιμετώπισή των. (Αντί για τη σελ.270,71(α) Σελ.270,71(β) Τεύχος 1174-Σελ.33 113 «στ.Αντιμετώπιση διαρροών και διαφυγών επικίνδυνων χημικών ουσιών και άλλων περιβαλλοντολογικών ατυχημάτων». Η περίπτ. στ' αντικαταστάθηκε ως άνω από την παρ. 1 του άρθρ. 3 του Π.Δ. 329/9-26 Αυγ. 1993 (ΦΕΚ Α' 140), κατωτ. σελ.270, 843. ζ)Διασώσεις ανθρώπων και υλικών αγαθών που διατρέχουν κίνδυνο γενικά από τις παραπάνω αιτίες και η)Στην Ε.Μ.Α.Κ. μπορεί να ανατεθεί και η πυρασφάλεια περιοχής της έδρα της. «3.Η Ε.Μ.Α.Κ. υπάγεται απ’ ευθείας στο Αρχηγείο Πυροσβεστικού Σώματος και επεμβαίνει οπουδήποτε στον Ελλαδικό χώρο και όταν απαιτηθεί, στην αλλοδαπή για την αντιμετώπιση συμβάντων που έχουν σχέση με την αποστολή της». Η παρ. 3, αντικαταστάθηκε ως άνω από την παρ. 2 του άρθρ. 3 του Π.Δ. 329/9-26 Αυγ. 1993, (ΦΕΚ Α' 140), κατωτ. σελ.270, 843. Προσωπικό-Διάρθρωση και λειτουργία  της Ε.Μ.Α.Κ. Άρθρ.2.-1.Η οργανική δύναμη της Ε.Μ.Α.Κ. που λαμβάνεται από το σύνολο της υπάρχουσας οργανικής δύναμης του Πυροσβεστικού Σώματος, είναι η εξής: Πύραρχος 1 Αντιπύραρχος 1 Επιπυραγοί 2 Πυραγοί 4 Ανθυποπυραγοί-Υποπυραγοί 12 Αρχιπυροσβέστες 21 Πυροσβέστες 85 2.Για τη δημιουργία των 41 θέσεων αξιωματικών και υπαξιωματικών της Ε.Μ.Α.Κ. μειώνονται αντίστοιχα ισάριθμες θέσεις Πυροσβεστών Γενικών Υπηρεσιών και 1 θέση Πυρονόμου Γενικών Υπηρεσιών μετατρέπεται σε 1 θέση Πυροσβέστη Γενικών Υπηρεσιών. 3.Οι άνδρες της Ε.Μ.Α.Κ. υπόκεινται σε συνεχή θεωρητική και πρακτική εκπαίδευση σε αντικείμενα που έχουν σχέση με την αποστολή τους. Βαθμοφόροι της μονάδας μπορούν να αποστέλλονται για ειδική εκπαίδευση σε Σχολεία ή Κέντρα εκπαίδευσης της ημεδαπής ή αλλοδαπής. 4.Τα θέματα εσωτερικής διάρθρωσης και λειτουργίας της Ε.Μ.Α.Κ. καθώς και κάθε ειδικότερο θέμα που αφορά την εκπαίδευση, την άσκηση των καθηκόντων του προσωπικού, το μηχανολογικό και λοιπό εξοπλισμό της ρυθμίζονται με απόφαση Υπουργού Δημόσιας Τάξης (άρθρ. 11 παρ. 2 του Νόμ. 1481/1984 όπως αντικαταστάθηκε με την παρ. 1 του άρθρ. 1 του Νόμ. 1590/1986). 